rejauldu/bengali-wikipedia huggingface dataset:
থাম্ব|ডান|300px|ফরাসি চলচ্চিত্র সমালোচক আলেক্সঁদ্র আস্ত্র্যুক প্রস্তাব করেন যে একজন চলচ্চিত্র পরিচালকের তাঁর ক্যামেরাকে লেখনী বা কলমের মতো ব্যবহার করা উচিত, যে ধারণাটির তিনি নাম দেন "কামেরা-স্তিলো" অর্থাৎ "কলমরূপী ক্যামেরা" ওত্যর (; আ-ধ্ব-ব: [otœʁ]) সাধারণত এমন একজন শিল্পীকে (মূলত চলচ্চিত্র পরিচালকদের ক্ষেত্রেই প্রযোজ্য) বোঝায় যিনি একটি সহযোগিতামূলক সৃষ্টিশীল কর্মের বিভিন্ন দিকের উপরে অত্যন্ত কেন্দ্রীভূত ও ব্যক্তিকেন্দ্রিক নিয়ন্ত্রণ প্রয়োগ করেন, অর্থাৎ যাকে একজন উপন্যাস বা নাটক রচয়িতার সমতুল্য কেউ হিসেবে বিবেচনা করা যায়।  ওত্যর পরিভাষাটি মূলক এমন সব চলচ্চিত্র নির্মাতা বা পরিচালকদেরকে নির্দেশ করতে ব্যবহৃত হয়, যাদের শৈলী বা আগ্রহের বিষয়বস্তু সহজেই শনাক্ত করা যায় একজন ওত্যর হলেন একটি সহযোগিতামূলক শিল্পকর্মের প্রধান সৃষ্টিশীল চালিকাশক্তি।  ১৯৪০-এর দশকের শেষ দিকে ফরাসি চলচ্চিত্র সমালোচনা ক্ষেত্রে ওত্যর তত্ত্বের আবির্ভাব ঘটে। মূলত অঁদ্রে বাজাঁ এবং আলেক্সঁদ্র আসত্র্যুকের চলচ্চিত্র বিষয়ক তত্ত্বগুলি থেকে এই ধারণাটির উৎপত্তি; পরে মার্কিন সমালোচক অ্যানড্রিউ স্যারিস এটিকে "ওত্যর তত্ত্ব" নামকরণ করেন। আলেক্সঁদ্র আস্ত্র্যুক "কামেরা-স্তিলো" (Caméra-stylo, "কলমরূপী ক্যামেরা") নামক ধারণাটি ব্যাখ্যা করেন। তাঁর মতে একজন চলচ্চিত্র পরিচালক একটি চলচ্চিত্রের সমস্ত শ্রাব্য (অডিও) ও দৃশ্যমান উপাদানগুলির উপরে নজরদারি করেন, তাই একজন চিত্রনাট্য রচয়িতার চেয়ে চলচ্চিত্র পরিচালককেই একটি চলচ্চিত্রের "ওত্যর" অর্থাৎ রচয়িতা হিসেবে গণ্য করা উচিত।Alexandre Astruc, "The Birth of a New Avant-Garde: La Caméra-Stylo," in The New Wave, ed. Peter Graham, pp. 17-23. Trans. from "Naissance d'une nouvelle avant-garde: la caméra-stylo," L'Écran Français 144, 30 March 1948. অর্থাৎ চলচ্চিত্র দর্শক কীভাবে দেখবে, সেটি ক্যামেরার অবস্থান, আলোকসম্পাত, দৃশ্যের দৈর্ঘ্য, ইত্যাদি ব্যাপারগুলি কাহিনীসূত্রের চেয়ে বেশি গুরুত্বপূর্ণ। ওত্যর তত্ত্বের সমর্থকেরা আরও বলেন যে শৈল্পিক দিক থেকে সফল ও সার্থক চলচ্চিত্রগুলির বেশিরভাগগুলিতেই সেগুলির পরিচালকের ব্যক্তিগত ছাপ থাকে।  ১৯৫৫ সালে বাজাঁ-র প্রতিষ্ঠিত কাইয়ে দ্যু সিনেমা সাময়িকী পত্রিকাতে ফরাসি সমালোচক ফ্রঁসোয়া ত্র্যুফো রচিত একাধিক নিবন্ধে এই তত্ত্বটি "ওত্যর তত্ত্ব" হিসেবে আনুষ্ঠানিকভাবে প্রতিষ্ঠিতি পায়। ত্রুফো আলফ্রেড হিচকক ও হাওয়ার্ড হক্‌সের মতো চলচ্চিত্র পরিচালকদের প্রতি তাঁর সমর্থন জ্ঞাপন করেন। তিনি ঐসব পরিচালকদের সৃষ্ট চলচ্চিত্রকর্মগুলিকে সামগ্রিকভাবে বিবেচনা করার প্রস্তাব করেন এবং এগুলি ভেতরে যে বিষয়গুলি বারংবার ফেরত এসেছে, সেগুলি দেখার প্রস্তাব করেন। আরেক ফরাসি চলচ্চিত্র সমালোচক জঁ-ল্যুক গদার-ও এ নিয়ে লেখেন। ওত্যর তত্ত্বকে ফরাসি নবকল্লোল ("নুভেল ভাগ") নামক চলচ্চিত্র আন্দোলনের একটি ভিত্তি হিসেবে গণ্য করা হয়। ত্রুফো ও গদার উভয়েই পরবর্তীতে ফরাসি নবকল্লোল ধারার প্রধান পরিচালক হিসেবে আবির্ভূত হন।   তথ্যসূত্র   বিষয়শ্রেণী:চলচ্চিত্র তত্ত্ব বিষয়শ্রেণী:চলচ্চিত্র তত্ত্বের ধারণা বিষয়শ্রেণী:১৯৪০-এর দশকে সৃষ্ট শব্দ বিষয়শ্রেণী:শিল্পী বিষয়শ্রেণী:চলচ্চিত্র পরিচালক বিষয়শ্রেণী:নন্দনতত্ত্বের ধারণা
নূরুল আলম (জন্ম: ১ জানুয়ারি ১৯৫৭) একজন বাংলাদেশী পদার্থবিদ ও শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) পদার্থবিজ্ঞান বিভাগের অধ্যাপক এবং বিশ্ববিদ্যালয়টির সাবেক উপাচার্য। উপাচার্য হিসেবে নিয়োগ লাভের আগে তিনি বিশ্ববিদ্যালয়টির উপ-উপাচার্য (শিক্ষা), উপাচার্যের রুটিন দায়িত্ব এবং সাময়িক উপাচার্য হিসেবে দায়িত্ব পালন করেন।  জন্ম তিনি ১৯৫৭ সালের ১ জানুয়ারি ঢাকার ধামরাই উপজেলার জালসা গ্রামে জন্মগ্রহণ করেন। তার বাবার নাম দরবেশ আলী এবং মায়ের নাম রিজিয়া বেগম।  শিক্ষা নূরুল আলম ঢাকা শিক্ষা বোর্ডের অধীনে কুশুরা আব্বাস আলী উচ্চ বিদ্যালয় থেকে মাধ্যমিক ও মানিকগঞ্জের দেবেন্দ্র কলেজ থেকে উচ্চমাধ্যমিক পাস করেন। জাহাঙ্গীরনগর বিশ্ববিদ্যালয়ের পদার্থবিজ্ঞান বিভাগ থেকে ১৯৭৬ সালে তিনি স্নাতক (সম্মান) ও ১৯৭৭ সালে স্নাতকোত্তর ডিগ্রি লাভ করেন। একই বিশ্ববিদ্যালয় থেকে ১৯৯৬ সালে তিনি পিএইচডি ডিগ্রি অর্জন করেন।  কর্মজীবন নূরুল আলম ১৯৮০ থেকে ১৯৮১ সাল পর্যন্ত জাহাঙ্গীরনগর বিশ্ববিদ্যালয়ের পদার্থ বিজ্ঞান বিভাগে রিসার্চ ফেলো হিসেবে কাজ করেন। ১৯৮২ সালে তিনি একই বিভাগে প্রভাষক হিসেবে শিক্ষকতা শুরু করেন। এরই ধারাবাহিকতায় ১৯৮৬ সালে তিনি সহকারী অধ্যাপক, ১৯৯২ সালে সহযোগী অধ্যাপক এবং ১৯৯৭ সালে অধ্যাপক পদে পদোন্নতি লাভ করেন।  কর্মজীবনে অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট, একাডেমিক কাউন্সিল ও অর্থ কমিটির সদস্য, গাণিতিক ও পদার্থবিষয়ক অনুষদের ডিন, মীর মশাররফ হোসেন হলের প্রভোস্ট, বিভাগীয় সভাপতি, ভারপ্রাপ্ত পরীক্ষা নিয়ন্ত্রক, জাহাঙ্গীরনগর বিশ্ববিদ্যালয় স্কুল ও কলেজের ভারপ্রাপ্ত অধ্যক্ষসহ বিভিন্ন গুরুত্বপূর্ণ দায়িত্ব পালন করেছেন।  এছাড়া তিনি জাহাঙ্গীরনগর বিশ্ববিদ্যালয় শিক্ষক সমিতির সহ-সভাপতি ও সভাপতি এবং বাংলাদেশ বিশ্ববিদ্যালয় শিক্ষক সমিতি ফেডারেশনের সহ-সভাপতি ও সভাপতি হিসেবেও নেতৃত্ব দিয়েছেন।  ২০১২ সালে জাহাঙ্গীরনগর বিশ্ববিদ্যালয়ের সিনেট সদস্যরা ৩ সদস্যের উপাচার্য প্যানেল নির্বাচিত করে। এ নির্বাচনে নূরুল আলম জয়ী হন এবং দ্বিতীয় স্থান অধিকার করেন। ২০১৮ সালে তিনি বিশ্ববিদ্যালয়টির উপ-উপাচার্য (শিক্ষা) নিযুক্ত হন। ২০২২ সালের ১ মার্চ তৎকালীন উপাচার্য ফারজানা ইসলামের মেয়াদ পূর্ণ হলে ২ মার্চ থেকে তিনি উপাচার্যের রুটিন দায়িত্ব পালন করছিলেন। ঐ বছরের ১৭ এপ্রিল তাকে জাহাঙ্গীরনগর বিশ্ববিদ্যালয়ের উপাচার্য পদে সাময়িকভাবে নিয়োগ প্রদান করা হলে একই দিন অপরাহ্নে তিনি দায়িত্বভার গ্রহণ করেন। ২০২২ সালের ১৩ সেপ্টেম্বর তিনি পরবর্তী চার বছরের জন্য বিশ্ববিদ্যালয়টির উপাচার্য নিযুক্ত হন এবং একই দিন অপরাহ্নে যোগদান করেন। ২০২৪ সালের ৭ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।  প্রকাশনা দেশীয় ও আন্তর্জাতিক জার্নালে তার ২০টির বেশি গবেষণা প্রবন্ধ প্রকাশিত হয়েছে।   আরও দেখুন    জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
ডান|থাম্ব|269x269পিক্সেল| ১৮৯৫ সালে অ্যাসক্রফট। রবার্ট অ্যাসক্রফট, জেপি । এমপি, (১৮৪৭ - ১৯ জুন ১৮৯৯) ছিলেন একজন বিশিষ্ট ল্যাঙ্কাশায়ার সলিসিটর এবং একজন ইংরেজ রাজনীতিবিদ। তিনি ১৩ জুলাই ১৮৯৫ সালে হাউস অফ কমন্সে প্রবেশ করেন এবং ১৮৯৫ সালের মধ্যে ওল্ডহামের দুই সংসদ সদস্যের মধ্যে একজন ছিলেন, তার মৃত্যুর আগ পর্যন্ত, কনজারভেটিভ পার্টির সদস্য হিসাবে। তিনি "শ্রমিকদের বন্ধু" হিসাবে পরিচিত ছিলেন এবং তার মৃত্যুর পরে, একটি জনসাধারণের সাবস্ক্রিপশন তার একটি মূর্তি আলেকজান্দ্রা পার্ক, ওল্ডহামে স্থাপন করতে সক্ষম হয়েছিল।  স্যার উইনস্টন চার্চিলের বই ' মাই আর্লি লাইফ' -এর XVII অধ্যায়ে রবার্ট অ্যাসক্রফটের উল্লেখ রয়েছে। 'ওল্ডহ্যাম' শিরোনামের সপ্তদশ অধ্যায়ে, মিঃ চার্চিল সেই দিনের কথা স্মরণ করেছেন যেখানে ওল্ডহ্যামের এমপি মিঃ অ্যাসক্রফট তার সাথে নির্বাচনী এলাকা চালানোর বিষয়ে কথা বলেছিলেন। ওল্ডহ্যাম একটি দুই সদস্যের নির্বাচনী এলাকা ছিল এবং স্পষ্টতই, মিঃ অ্যাসক্রফট বিশ্বাস করতেন যে তরুণ উইনস্টন - একজন যুদ্ধের নায়ক এবং সেলিব্রিটি - এই কাজের জন্য উপযুক্ত।   তথ্যসূত্র    Leigh Rayment's Historical List of MPs     বহিঃসংযোগ     বিষয়শ্রেণী:ল্যাঙ্কাশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৯৯-এ মৃত্যু বিষয়শ্রেণী:১৮৪৭-এ জন্ম
রামচন্দ্র বিদ্যাবাগীশ (জন্ম: ১৭৮৬ ― মৃত্যু: ২ মার্চ ১৮৪৫) একজন প্রখ্যাত আভিধানিক এবং স্মার্তপণ্ডিত। তিনি ব্রাহ্মসমাজের সাথে যুক্ত ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৫৯, রামচন্দ্র বিদ্যাবাগীশের আদি নিবাস নদীয়ার পালপাড়ায়। তার পিতার নাম লক্ষ্মীনারায়ণ তর্কভূষণ। তার বড়ভাই হরিহরানন্দ তীর্থস্বামী রামমোহন রায়ের বন্ধু ছিলেন।   কর্মজীবন  রামচন্দ্র বিদ্যাবাগীশ কিছুদিন রামমোহন রায় প্রতিষ্ঠিত বেদান্ত কলেজে অধ্যাপনা করেন। ১৪ মে ১৮২৭ খ্রিষ্টাব্দে সরকার দ্বারা সংস্কৃত কলেজের অধ্যাপক নিযুক্ত হন। তিনি এই পদ থেকে ১৮৩৭ খ্রিষ্টাব্দে পদচ্যুত হন। ১৮৪২ খ্রিষ্টাব্দে সংস্কৃত কলেজে সহকারী সম্পাদক পদ পান। কলকাতায় রামমোহন রায়ের কাজকর্মের সাথে তার ঘনিষ্ঠ যোগ ছিল। আত্মীয়সভার অধিবেশনে তিনি ঈশ্বরের একত্ববাদের উপর মতামত জানান। ১৮২৮ খ্রিষ্টাব্দে প্রতিষ্ঠিত ব্রাহ্মসমাজের তিনি প্রথম সচিব নিযুক্ত হন। ১৮৪৩ খ্রিষ্টাব্দে তিনি দেবেন্দ্রনাথ ঠাকুর সহ ২১ জন যুবককে ব্রাহ্মধর্মে দীক্ষিত করেন। ১৮৩০ খ্রিষ্টাব্দে তিনি রামমোহনের বিপক্ষে যোগ দিলেও পরবর্তীকালে ঈশ্বরচন্দ্র বিদ্যাসাগরের আগে হিন্দু বিধবা বিবাহ প্রস্তাব সমর্থন এবং বহুবিবাহের বিরুদ্ধে নিজমত নীতিদর্শন বক্তৃতামালায় দৃঢ়তার সাথে প্রকাশ করেন। ১৮২৯ খ্রিষ্টাব্দে রামমোহন রায় বিলেত গেলে দীর্ঘ ১০ বছর তার অসাধারণ পাণ্ডিত্য এবং বিষ্ণু চক্রবর্তীর সঙ্গীতের জন্যই ব্রাহ্মসমাজের অস্তিত্ব বজায় ছিল। তত্ত্ববোধিনী সভার সঙ্গে যুক্ত থেকে সভার মাধ্যমে বাংলা সাহিত্যের উন্নতির চেষ্টা করেন। এই সভার নামও তার দেওয়া। বাঙালির শিক্ষা বাংলা ভাষার মাধ্যমে সঠিকভাবে হবে বলে বিশ্বাস করতেন। আদালতে ফারসি ভাষার পরিবর্তে বাংলা প্রচলনের উদ্দেশ্যে সরকার দ্বারা প্রতিষ্ঠিত প্রতিষ্ঠানে ৬ মাস প্রধান পণ্ডিতের কাজে নিযুক্ত ছিলেন। এই কাজে তিনি ডেভিড হেয়ার, প্রসন্নকুমার ঠাকুর প্রভৃতি ব্যক্তির সমর্থন পান। মৃত্যুকালে তিনি ব্রাহ্মসমাজকে ৫০০০ টাকা দান করেন।   সাহিত্যকর্ম  ১৮১৮ খ্রিষ্টাব্দে তিনি বাংলা ভাষার প্রথম অভিধান সঙ্কলন করেন।  রামচন্দ্র বিদ্যাবাগীশ রচিত ও সম্পাদিত গ্রন্থ:  বঙ্গভাষাভিধান (১৮১৭)  জ্যোতিষ সংগ্রহসার  বাচস্পতি মিশ্রের বিবাদচিন্তামণিঃ  শিশুসেবধি (১৮৪০)  বর্ণমালা  নীতিদর্শন  পরমেশ্বরের উপসনা বিষয়ে প্রথম ব্যাখ্যান   তথ্যসূত্র   বিষয়শ্রেণী:বাংলার নবজাগরণ বিষয়শ্রেণী:১৭৮৬-এ জন্ম বিষয়শ্রেণী:১৮৪৫-এ মৃত্যু বিষয়শ্রেণী:বাঙালি পণ্ডিত বিষয়শ্রেণী:নদিয়া জেলার ব্যক্তি বিষয়শ্রেণী:ব্রাহ্ম বিষয়শ্রেণী:হিন্দু পুনরুজ্জীবনবাদী বিষয়শ্রেণী:বাঙালি হিন্দু বিষয়শ্রেণী:১৯শ শতাব্দীর বাঙালি বিষয়শ্রেণী:বাংলা ভাষার লেখক বিষয়শ্রেণী:ভারতীয় লেখক বিষয়শ্রেণী:১৮শ শতাব্দীর ভারতীয় লেখক বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় পুরুষ লেখক বিষয়শ্রেণী:পশ্চিমবঙ্গের শিক্ষাবিদ
সামির মুহাম্মদ আল সাইদ আব্দুল আজিজ জালাল (; জন্ম: ৪ সেপ্টেম্বর ২০০৩; সামির মুহাম্মদ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  প্রারম্ভিক জীবন সামির মুহাম্মদ আল সাইদ আব্দুল আজিজ জালাল ২০০৩ সালের ৪ঠা সেপ্টেম্বর তারিখে মিশরের তান্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
thumb|300px|রাউন্ড রবিন-সময়সূচী-স্প্যান-ডায়াগ্রাম রাউন্ড-রবিন প্রতিযোগিতা () এক ধরনের ক্রীড়া প্রতিযোগিতা পদ্ধতি ও ক্রীড়া পরিভাষা। এ পদ্ধতির মাধ্যমে প্রতিযোগিতায় অংশগ্রহণকারী প্রত্যেক প্রতিযোগী বা দল পর্যায়ক্রমে অন্যান্য প্রতিযোগী বা দলের বিরুদ্ধে খেলায় অংশগ্রহণ করে। রাউন্ড-রবিন পরিভাষাটি রুবান শব্দ থেকে উদ্ভূত, যার অর্থ হচ্ছে রিবন।  একক রাউন্ড-রবিন ক্রীড়া সময়সূচীতে একজন প্রতিযোগী কেবলমাত্র একবারই অংশগ্রহণকারী অন্যান্য প্রতিযোগীদের সাথে মোকাবেলা করবে। যদি একজন প্রতিযোগী অন্যান্য প্রতিযোগীদের সাথে দুইবার মোকাবেলা করে, তখন তা দ্বৈত রাউন্ড-রবিন প্রতিযোগিতা নামে পরিচিতি পাবে। দুইবারের বেশি এ ধরনের প্রতিযোগিতা পদ্ধতি বিরল ঘটনা হিসেবে আখ্যায়িত হয়।Webster's Third New International Dictionary of the English Language, Unabridged (1971, G. & C. Merriam Co), p.1980. অজানাসংখ্যক খেলায় রাউন্ড-রবিন প্রতিযোগিতা পদ্ধতি কখনো ব্যবহার করা হয় না। ব্যতিক্রম হিসেবে মার্কিন যুক্তরাষ্ট্রের পেশাদার ক্রীড়া লীগের আমেরিকান ফুটবল লীগ (১৯৪০) এবং অল-আমেরিকা ফুটবল কনফারেন্স রয়েছে। বেশিরভাগ ক্রিকেট প্রতিযোগিতা (টি-টুয়েন্টি) আইপিল এই পদ্ধতিতে হয়।   বিভিন্ন দেশে নামকরণ  যুক্তরাজ্যে রাউন্ড-রবিন প্রতিযোগিতাকে প্রায়শঃই আমেরিকান প্রতিযোগিতা হিসেবে গণ্য করা হয়। টেনিস অথবা বিলিয়ার্ডের ন্যায় ক্রীড়ায় সচরাচর নক-আউট প্রতিযোগিতা বা একক-বিদায় প্রতিযোগিতা নামে অভিহিত করা হয়। এটি ইতালিতে জিরোনি অল ইতালিয়ানা নামে পরিচিত। সার্বিয়ায় এটি বার্গার পদ্ধতি যা জনপ্রিয় দাবাড়ু যোহন বার্গারের নামানুসারে প্রণীত হয়েছে। চারজন খেলোয়াড়কে ঘিরে রাউন্ড-রবিন প্রতিযোগিতাকে কখনোবা কোয়াড নামে ডাকা হয়।   ব্যবহার  প্রতি মৌসুমে অনেকগুলো প্রতিযোগিতামূলক খেলার জন্য দ্বৈত রাউন্ড-রবিন পদ্ধতির প্রয়োগ একটি সাধারণ বিষয়। বিশ্বের অধিকাংশ ফুটবল লীগে দ্বৈত রাউন্ড-রবিন পদ্ধতির প্রচলন রয়েছে। এক্ষেত্রে প্রত্যেক দল নিজ মাঠ ও প্রতিপক্ষের মাঠে একে-অপরের বিরুদ্ধে একবার করে খেলবে। প্রধান প্রতিযোগিতা হিসেবে ফিফা বিশ্বকাপের যোগ্যতা নির্ধারণী খেলাসহ উয়েফা ইউরোপীয় চ্যাম্পিয়নশিপ, কনকাকাফ গোল্ড কাপের ন্যায় মহাদেশীয় প্রতিযোগিতায় এর প্রয়োগ লক্ষ্য করা যায়। এছাড়াও, দাবা, গো এবং স্ক্র্যাবল প্রতিযোগিতায়ও এর প্রচল রয়েছে। ২০০৫ এবং ২০০৭ সালের বিশ্ব দাবা চ্যাম্পিয়নশীপে আটজন খেলোয়াড় একে-অপরের বিরুদ্ধে একবার সাদা ও একবার কালো গুটি নিয়ে প্রতিদ্বন্দ্বিতা করেছে।  গ্রুপভিত্তিক র‌্যাঙ্কিং প্রতিযোগিতায় সচরাচর দলের জয়, ড্র-সহ অন্য যে-কোন সিদ্ধান্তের মাধ্যমে শীর্ষস্থান নির্ধারণ করা হয়।   আরও দেখুন   ফিফা বিশ্বকাপ  আইসিসি চ্যাম্পিয়ন্স ট্রফি  ১৯৭৫ ক্রিকেট বিশ্বকাপ  ২০১৩ আইসিসি চ্যাম্পিয়ন্স ট্রফি   তথ্যসূত্র    বহিঃসংযোগ   Round Robin Discussion Board link to a discussion community and schedules (balanced,cyclic,first-fit,whist).  Tournament Scheduler link to an online tool to quickly create a round robin schedule.  Challonge  Free online league-creation system.  SportsGen Website which automatically generates, schedules and manages round robin and other tournaments online.  বিষয়শ্রেণী:প্রতিযোগিতা পদ্ধতি বিষয়শ্রেণী:দাবা প্রতিযোগিতা পদ্ধতি
হিতেশ বিশ্বাস (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।   জন্ম ও পারিবারিক পরিচিতি  হিতেশ বিশ্বাসের আদিনিবাস ছিল বর্তমান বাংলাদেশের ব্রাহ্মণবাড়িয়ায়। মাত্র বারো বছর বয়সে পিতৃহীন হিতেশ বিশ্বাস বাস্তুহারা হয়ে ব্রাহ্মণবাড়িয়া থেকে ত্রিপুরার খোয়াই শহরের উদ্বাস্তু কলোনির বাসিন্দা হন। মা, ছোট ভাই ও এক বোনের সংসার ছিল তাদের। শিলচর শহরে ভগ্নিপতির বাসায় অবস্থানকালে মাতৃভাষার জন্য জীবনদান করেন।   শিক্ষা জীবন    মৃত্যু  thumb|right|250px|শিলচর রেলস্টেশনকে "ভাষা শহিদ স্টেশন, শিলচর" নামকরণ করে স্থাপিত ফলক।  বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফের সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।  thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।  বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউন্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে হিতেশসহ ৯ জন তাতে আঘাত পেয়ে তাৎক্ষণিকভাবে নিহত হন    স্মারক  thumb|250px|শিলচর রেলস্টেশন এলাকায় অবস্থিত ভাষা শহীদ স্মারক।  নিহত হওয়ার পরদিন, ২০ মে, হিতেশসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে হিতেশসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।   আরও দেখুন   বরাক উপত্যকার বাংলা ভাষার আন্দোলন।   তথ্যসূত্র    বহিঃসংযোগ       বিষয়শ্রেণী:বাংলা ভাষা আন্দোলনে শহীদ বিষয়শ্রেণী:আদিনিবাস পূর্ববঙ্গে বিষয়শ্রেণী:পূর্ববঙ্গে জন্ম বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:১৯৬১-এ মৃত্যু বিষয়শ্রেণী:জন্মের সাল অজানা বিষয়শ্রেণী:বাঙালি হিন্দু
হংসা যোগেন্দ্র (, ; জন্ম: ৮ অক্টোবর ১৯৪৭) হলেন একজন ভারতীয় যোগগুরু, লেখক, গবেষক এবং টেলিভিশন ব্যক্তিত্ব। তিনি মুম্বইয়ের দ্য যোগ ইনস্টিটিউট-এর পরিচালক, যেটি তার শ্বশুর শ্রী যোগেন্দ্র কর্তৃক প্রতিষ্ঠিত। এটি সরকার স্বীকৃত অলাভজনক সংস্থা এবং বিশ্বের প্রাচীনতম সংগঠিত যোগ কেন্দ্র, যেটি ১৯১৮ সালে প্রতিষ্ঠিত হয়েছিল।  তিনি ১৯৮০-এর দশকে ডিডি ন্যাশনাল-এ সম্প্রচারিত টেলিভিশন ধারাবাহিক যোগ ফর বেটার লিভিং-এর উপস্থাপক ছিলেন। তিনি 'কোয়ালিটি কাউন্সিল অফ ইন্ডিয়া' এর 'যোগ সার্টিফিকেশন কমিটি'র প্রধান এবং 'আন্তর্জাতিক যোগ বোর্ড' এর সভাপতি। তিনি ভারতীয় যোগ সমিতির সহ-সভাপতি।   প্রারম্ভিক জীবন  হংসা ৮ অক্টোবর ১৯৪৭ সালে একটি জৈন পরিবার জন্মগ্রহণ করেন। তার পিতার নাম জিতেন্দ্র ফুলচাঁদ পাটনি এবং মাতার নাম তারা পাটনি। হংসা মিঠিবাই কলেজ থেকে বিজ্ঞানে স্নাতক সম্পন্ন করেন। পরে তিনি দ্য যোগ ইনস্টিটিউটে তার যোগ শিক্ষক প্রশিক্ষণ কোর্স সম্পন্ন করেন। তিনি সরকারি আইন কলেজ, মুম্বই থেকে আইনে স্নাতক ডিগ্রি অর্জন করেছেন। ফেব্রুয়ারি ২০১৮-এ তিনি দ্য ওপেন ইন্টারন্যাশনাল ইউনিভার্সিটি ফর কমপ্লিমেন্টারি মেডিসিন থেকে পিএইচডি ডিগ্রি লাভ করেন।   ব্যক্তিগত জীবন  তিনি ১৯৭৩ সালে জয়দেব যোগেন্দ্র'র সাথে বিবাহ বন্ধনে আবদ্ধ হন। থাম্ব|জয়দেব যোগেন্দ্র'র সাথে হংসা যোগেন্দ্র  তিনি শ্রী যোগেন্দ্র'র পুত্রবধূ।   তথ্যসূত্র    বহিঃসংযোগ   দ্য যোগ ইনস্টিটিউটের ওয়েবসাইট  দ্য যোগ ইনস্টিটিউটের ইউটিউব চ্যানেল  হংসা যোগেন্দ্র'র সাক্ষাৎকার  বিষয়শ্রেণী:ভারতীয় যোগ গুরু বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:ভারতীয় যোগ শিক্ষক বিষয়শ্রেণী:মিঠিবাই কলেজের প্রাক্তন শিক্ষার্থী
থাম্ব|400px|আদি প্রত্যুৎপাদক পাপ: যখন একটি দেহের অনাক্রম্যতন্ত্র প্রথম কোনও সংক্রমণের মুখোমুখি হয়, তখন তন্ত্রটি সেই সংক্রামক জীবাণুর প্রকট প্রত্যুৎপাদকগুলির বিরুদ্ধে কার্যকর প্রতিরক্ষিকা (অ্যান্টিবডি) উৎপাদন করে এবং এভাবে সংক্রমণটিকে নির্মূল করে। কিন্তু দেহটি যখন পরবর্তী কোনও সময়ে একই রোগ সংক্রামক জীবাণুর একটি বিবর্তিত সংস্করণের মুখোমুখি হয়, যার একটি নতুন প্রকট প্রত্যুৎপাদক থাকে এবং আদি প্রত্যুৎপাদকটি প্রচ্ছন্ন হয়ে গিয়ে থাকে, তখনও অনাক্রম্যতন্ত্রটি এই পুরাতন "বর্তমানে প্রচ্ছন্ন প্রত্যুৎপাদকের" বিরুদ্ধেই প্রাক্তন প্রতিরক্ষিকাগুলিই আবার উৎপাদন করে এবং নতুন প্রকট প্রত্যুৎপাদকটির বিরুদ্ধে নতুন ধরনের প্রতিরক্ষিকা সৃষ্টি করে না। এর ফলে প্রতিরক্ষিকাগুলির কার্যকারিতা হ্রাস পায় এবং দেহের অনাক্রম্যতা বা রোগ প্রতিরোধ ক্ষমতা দুর্বল হয়ে পড়ে।  আদি প্রত্যুৎপাদক পাপ () বলতে দেহের অনাক্রম্যতন্ত্রের একটি প্রবণতাকে বোঝায় যার দরুন যখন দেহ কোনও বহিরাগত রোগ সংক্রামক জীবাণুর (ব্যাকটেরিয়া বা ভাইরাস) একটি ঈষৎ পরিবর্তিত সংস্করণ দ্বারা আক্রান্ত হয়, তখন অনাক্রম্যতন্ত্রটি সেই জীবাণুর পূর্বতন সংস্করণের ভিত্তিতে সৃষ্ট অনাক্রম্য স্মৃতি ব্যবহার করতে পছন্দ করে। এটি প্রত্যুৎপাদক অন্তর্মুদ্রণ (antigenic imprinting) বা হসকিন্স ক্রিয়া (Hoskins effect) নামেও পরিচিত।FDA Center for Biologics Evaluation and Research Vaccines and Related Biological Products: Advisory Committee(RTF)  এই ঘটনার ফলে অনাক্রম্যতন্ত্রটি প্রতিটি প্রত্যুৎপাদকের জন্য তার প্রথম প্রত্যুত্তরের মধ্যে "আটকা" পড়ে যায় এবং তৎপরবর্তী সংক্রমণগুলির জন্য অধিকতর কার্যকর প্রত্যুত্তর প্রদানে অসমর্থ হয়। কোনও রোগ সংক্রামক জীবাণুর প্রথম প্রকারণটির সংক্রমণের সময় যে প্রতিরক্ষিকা বা টি-কোষগুলি সৃষ্ট হয়, সেগুলি এই আদি প্রত্যুৎপাদক পাপের শিকার হয়। এ ঘটনাটিকে "অস্ত্রভাণ্ডার জমে যাওয়া" (Repertoire freeze) নামেও ডাকা হয়।  আদি প্রত্যুৎপাদক পাপের ঘটনাটি ইনফ্লুয়েঞ্জা ভাইরাস, ডেঙ্গু জ্বর ও এইচআইভি-সহ আরও বেশ কিছু ভাইরাসের সংক্রমণের আলোচনায় ব্যবহার করা হয়েছে। Deem, Michael W.The Adaptive Immune Response  Rice University  টমাস ফ্রান্সিস জুনিয়র ১৯৬০ সালে তাঁর অন দ্য ডকট্রিন অভ অরিজিনাল অ্যান্টিজেনিক সিন ("On the Doctrine of Original Antigenic Sin", "আদি প্রত্যুৎপাদক পাপ মতবাদ প্রসঙ্গে") শীর্ষক গবেষণাপত্রে প্রথম এই ঘটনাটি বর্ণনা করেন। খ্রিস্টীয় ধর্মতত্ত্বে বর্ণিত আদমের আদি পাপের ধারণাটির সাথে সাদৃশ্য রেখে এই নামটি দেওয়া হয়। "শৈশবের প্রতিরক্ষিকাগুলি প্রধানত কোনও ব্যক্তির জীবনের প্রথম "এ"-প্রকারের ইনফ্লুয়েঞ্জা সৃষ্টিকারী প্রকট প্রত্যুৎপাদকটির প্রত্যুত্তরে সৃষ্টি হয় [...] এই আদি ভাইরাস সংক্রমণের ফলে যে অন্তর্মুদ্রাটি প্রতিষ্ঠিত হয়, সেটিই পরবর্তীকালে প্রতিরক্ষিকার প্রত্যুত্তর নিয়ন্ত্রণ করে। এই ব্যাপারটিকেই আমরা আদি প্রত্যুৎপাদক পাপের মতবাদ নাম দিয়েছি।"   তথ্যসূত্র   বিষয়শ্রেণী:ভাইরাসবিজ্ঞান বিষয়শ্রেণী:অনাক্রম্যবিজ্ঞান
নিকোলাস ওয়াটন (বা উটন; ,১৪৪৮) ছিলেন একজন ইংরেজ বণিক এবং কর্মকর্তা যিনি ১৪১৫ এবং ১৪৩০ সালে লন্ডনের লর্ড মেয়র হিসেবে দুবার দায়িত্ব পালন করেছিলেন।   পরিবার  ওয়াটন ছিলেন একজন ধনী উলের ব্যবসায়ী উইলিয়াম ওয়াটন (মৃত্যু ১৩৯১) এবং তার স্ত্রী মার্গারেট (মৃত্যু ১৪০৪) এর পুত্র।The Wotton Family তার বাবা একই উইলিয়াম ওয়াটন হতে পারে যিনি ডাউগেট ওয়ার্ডের এল্ডারম্যান ছিলেন। তিনি রবার্ট করবির একমাত্র কন্যা এবং উত্তরাধিকারী জোয়ান কর্বিকে বিয়ে করেছিলেন। এই বিয়ে তার সাথে বটন মালহার্বের সম্পত্তি নিয়ে এসেছিল, যা প্রজন্মের জন্য ওটন পরিবারে থাকবে। ১৪১৩ সালে জোয়ানের মৃত্যুর পর, তিনি মার্গারেট নামে এক মহিলার সাথে পুনরায় বিয়ে করেন।   কর্মজীবন  ওয়াটন ড্রেপারস কোম্পানির সদস্য ছিলেন। তার বাবার মতো, তিনি উলের একটি বড় বিনিয়োগকারী ছিলেন, যার রাজকীয় লাইসেন্স ছিল প্রচুর পরিমাণে ক্যালাইসে পাঠানোর জন্য। তার ক্রমবর্ধমান সম্পদ তাকে রাজা হেনরি চতুর্থ এবং হেনরি পঞ্চম উভয়ের কাছে বড় ঋণ অগ্রসর করতে সক্ষম করে, যার বিনিময়ে তিনি ঋণ পরিশোধ না হওয়া পর্যন্ত শুল্ক থেকে অব্যাহতি লাভ করেন।  তার ব্যবসায়িক কর্মকাণ্ড ছাড়াও, ওয়াটন বেশ কয়েকটি রাজনৈতিক অফিসে ছিলেন। তিনি বিভিন্ন সময়ে কর সংগ্রাহক, ওয়েস্টমিনস্টারের স্টেপলের কনস্টেবল এবং ওয়েস্টমিনস্টারের স্ট্যাপলের মেয়র ছিলেন। তিনি ১৪০৪-১৪০৬ সাল পর্যন্ত ব্রড স্ট্রিট ওয়ার্ড এবং ১৪০৬ থেকে ১৪৪৬ সাল পর্যন্ত ডাউগেট ওয়ার্ডের অ্যাল্ডারম্যানের পদে অধিষ্ঠিত ছিলেন। তিনি ১৪০৬-১৪০৭ সালে লন্ডন শহরের একজন শেরিফ, ১৪১৫ এবং ১৪৩০ সালে লন্ডনের মেয়র এবং ১৪০৬, ১৪১৪, ১৪১৯, ১৪২১, ১৪২৫ এবং ১৪২৯ সংসদে লন্ডনের এমপি ছিলেন।  কেন্টে বসবাস করার সময়, ওয়াটনকে অ্যাসাইজের বিচারকদের সামনে ইমপ্যানেল করার জন্য তলব করা হয়েছিল। তিনি শপথ নিতে অস্বীকার করেছিলেন, লন্ডনের প্রাক্তন মেয়র এবং অ্যাল্ডারম্যানদের সম্মতি ছাড়া দেশের অন্য কোনও অংশে রাজার সেবা না করার বিশেষাধিকারের কথা বলে। যদিও তাকে অবমাননা করা হয়েছিল, তিনি হেনরি ষষ্ঠের কাছ থেকে রাজকীয় ক্ষমা পেয়েছিলেন।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:ইংল্যান্ডের সংসদ সদস্য ১৪২৯ বিষয়শ্রেণী:ইংল্যান্ডের সংসদ সদস্য ১৪২৫ বিষয়শ্রেণী:ইংল্যান্ডের সংসদ সদস্য ডিসেম্বর ১৪২১ বিষয়শ্রেণী:ইংল্যান্ডের সংসদ সদস্য ১৪১৯ বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:১৪৪৮-এ মৃত্যু বিষয়শ্রেণী:১৪শ শতাব্দীতে জন্ম
লুলু উইলসন (জন্ম অক্টোবর ৭, ২০০৫) হলেন একজন মার্কিন শিশু অভিনয় শিল্পী। উইলসন, ২০১৬ সালে মুক্তিপ্রাপ্ত মার্কিন অতিপ্রাকৃত অধীরতামূলক দৃশ্যকাব্যের চলচ্চিত্র ওইজা: ওরিজিন অব ইভল এবং ২০১৭ সালে মুক্তিপ্রাপ্ত একই ধরনের দৃশ্যকাব্যের জনপ্রিয় মার্কিন চলচ্চিত্র এনাবেলে: ক্রিয়েসন-এর মত দর্শক সমাদৃত অধীরতামূলক চলচ্চিত্র সমূহে তার ভূমিকার জন্য স্ক্রিম কুইন হিসেবে পরিচিত।  কর্মজীবন লুলু উইলসন, দুই বোনের মধ্যে সবচেয়ে কনিষ্ঠ, বিভিন্ন বিজ্ঞাপনে হাজির হওয়া এবং হস্তলিপি পাঠের কাজ করার মাধ্যমে, মাত্র তিন বছর বয়সে অভিনয় শুরু করেন। উইলসন বেশিরভাগই বিভিন্ন অতিপ্রাকৃত অধীরতামূলক চলচ্চিত্রে অভিনয় করেছেন, যেগুলোর মধ্যে ২০১৪ সালে মুক্তিপ্রাপ্ত মার্কিন চলচ্চিত্র ডেলিভার আস ফ্রম ইভল, ২০১৬ সালে মুক্তিপ্রাপ্ত চলচ্চিত্র ওইজা: ওরিজিন অব ইভল, এবং ২০১৭ সালে মুক্তিপ্রাপ্ত  এনাবেলে: ক্রিয়েসন অন্যতম। এছাড়াও তিনি জনপ্রিয় মার্কিন অ্যানিমেশন ভিত্তিক চলচ্চিত্র স্টুডিও মার্ভেল স্টুডিওস-এর ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের চলচ্চিত্র ডক্টর স্ট্রেঞ্জ-এ অভিনয় করেছিলেন, কিন্তু তার অভিনীত দৃশ্যটি সময়ের অভাব বা চলচ্চিত্রটির দৈঘ্যের সময় ঠিক রাখার জন্য বাদ দেওয়া হয়।   চলচ্চিত্র সমূহ  সাল শিরোনাম ভূমিকা মন্তব্য২০১২লওয়িছোট মেয়েটিপর্ব: "বার্নি/নেভার"২০১৪দ্য মানিনাতনীছোট পর্দার চলচ্চিত্র২০১৪ব্লাক বক্সতরুনী ক্যাথরিন ব্লাক৩ টি পর্ব২০১৪ডেলিভার আস ফ্রম ইভলক্রিস্টিনা২০১৪–২০১৫দ্য মিলার্সমিকায়লা স্টোকারমূল ভূমিকায়২০১৫হার কম্পোজিশনভিক্টোরিয়া২০১৫–২০১৬ইনসাইড আর্মি শুমারকয়েকটি ভূমিকায়৩ টি পর্ব২০১৬টিচার্সঅ্যানিপর্ব: "হল অব শেইম"২০১৬ডক্টর স্ট্রেঞ্জডোনা স্ট্রেঞ্জদৃশ্যটি বাদ দেয়া হয়েছে২০১৬ওইজা: ওরিজিন অব ইভলডরিস জ্যান্ডার২০১৭শার্প অবজেক্টসমারিয়ান প্রিকারপর্ব: "পাইলট/ছোট পর্দার চলচ্চিত্র"২০১৭রেইজড বাই ওল্ভসইয়াকো গেব্লেছোট পর্দার চলচ্চিত্র২০১৭এনাবেলে: ক্রিয়েসনলিন্ডা২০১৭কপ এন্ড হ্যাফ: নিউ রিক্রুটকারিনা মার্ফিভিডিওতে২০১৭স্লামবারমায়া২০১৭গন আর দ্য ডেইসস্যলি এ্যানি ২০১৮ দ্য হান্টিং অব হিল হাউজ    তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:২০০৫-এ জন্ম বিষয়শ্রেণী:মার্কিন শিশু অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন নারীবাদী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:আপার ইস্ট সাইডের ব্যক্তি